ישיבת מליאה, כנסת 25, פרוטוקול מספר 118, 2023-11-22 00:00

אמיר אוחנה: חברי הכנסת, חברות הכנסת, אני פותח את ישיבת הכנסת

אמיר אוחנה:  היום יום רביעי ט' בכסלו התשפ"ד, 22 בנובמבר 2023

אמיר אוחנה:      הנושא הראשון על סדר-היום: שאילתות דחופות לשר לביטחון לאומי

אמיר אוחנה:  השאילתה הראשונה היא של חבר הכנסת סימון מושיאשוילי, שלהבנתי, תועבר בהסכמה לשבוע הבא – או שתישאל? אם היא תישאל, גם את התשובה נקבל היום

אמיר אוחנה:  מה שאדוני בוחר

סימון מושיאשוילי: אדוני, חשבתי לשאול את השאלה הנוספת שיש לי, ואז - - -      

אמיר אוחנה: אי-אפשר לשאול את השאלה הנוספת לפני ששואלים את השאילתה העיקרית

אמיר אוחנה:  אפשר שאלה נוספת אולי אם – אני לא יודע אם חבר הכנסת נאור שירי – השר אליהו, שוחחתם? אתה תשיב? אז אפשר

אמיר אוחנה:  אדוני, אני אקח אותך בתור שאלה נוספת לשאילתה של חבר הכנסת נאור שירי, בסדר?     

סימון מושיאשוילי: והשאילתה תידחה לשבוע הבא?     

אמיר אוחנה: ואז השאילתה תידחה לשבוע הבא

אמיר אוחנה:  בסדר?     

סימון מושיאשוילי: תודה, אדוני

אמיר אוחנה: מאה אחוז

אמיר אוחנה:       אם כך, אני מזמין את השר עמיחי אליהו להשיב על השאילתה הדחופה של חבר הכנסת נאור שירי בנושא קריטריונים, סמכות וכמות הנשקים שחולקו לאחרונה

אמיר אוחנה:  השר, בבקשה, גש לדוכן

אמיר אוחנה:  חבר הכנסת נאור שירי, בבקשה

נאור שירי: תודה רבה, אדוני היושב-ראש

נאור שירי:  אני מבין משיחות לפני שאין תשובה על השאילתה, זאת אומרת, גם השר המיועד לא הגיע

נאור שירי:  השר החליפי לא קיבל אפילו תשובה להקריא מהכתב

עמיחי אליהו: יש

נאור שירי: לא, בסדר

נאור שירי:  לפני 34 שניות לא היה, אבל אם עכשיו יהיה, וגם אני חייב - - -     

עמיחי אליהו: נאור, אתה מבין את הסיטואציה עכשיו, אנחנו במלחמה - - -      

אמיר אוחנה: שנייה, שנייה

אמיר אוחנה:  בואו נאפשר לחבר הכנסת שירי, ואז - - -     

נאור שירי: 	גם אם אנחנו בלחימה, אני לא - - -      

עמיחי אליהו: 	לא, אתה צודק

נאור שירי: 	לכנסת יש תפקיד במדינת ישראל

עמיחי אליהו: 	חד וחלק

נאור שירי: אדוני היושב-ראש, גם אתמול השר – זו כבר שאילתה שנייה שאני מקבל ומאשרים בנשיאות הכנסת לשר; לא, עוד לפני תקופת הלחימה

אמיר אוחנה: השאילתה הראשונה – אני מזכיר לאדוני שאדוני לא הגיע

נאור שירי: לא, לא, לשר לביטחון לאומי, אני לא מדבר על השאילתה הזו

נאור שירי:  אמרתי, עוד לפני תקופת המלחמה, אני מזכיר שעלה ונשלח שר אחר

נאור שירי:  גם אם יש תשובה מקצועית, בסוף בנושאים מקצועיים יש לנו בעיה לקבל תשובה אמיתית, כי השר, גם עכשיו כשהוא מחפש את המענה בווטסאפ, זה ייראה מגוחך

נאור שירי:  וזה ממשיך – גם אתמול – משפט אחרון – בגלל שהוציאו את היועץ הפוליטי שלו, השר משך אתמול את כל גורמי המקצוע מהוועדה לביקורת המדינה

נאור שירי:  זה ממשיך את הזלזול בכנסת ישראל, אז - - -     

טלי גוטליב: אוי, מיקי לוי - - - קורא לשר בישראל ליצן - - -     

אמיר אוחנה: רגע, רגע, רגע

אמיר אוחנה:  חברת הכנסת גוטליב

נאור שירי: לא להפריע

אמיר אוחנה: רגע, רגע, לפני שאדוני ישאל, אני בכל זאת רוצה להתייחס

אמיר אוחנה:  קודם כול, לגבי האירוע האחרון שהעלית – אני עוד אידרש אליו, ונתייחס אליו

אמיר אוחנה:  אני חושב שיש הערות לשני הצדדים, אבל נגיע לזה

נאור שירי: אותי הוציאו מוועדה על הרבה פחות

אמיר אוחנה: מאה אחוז

אמיר אוחנה:  בכל אופן, ברגיל אדוני צודק

אמיר אוחנה:  השר הרלוונטי הוא שאמור להגיע ולהשיב על שאילתות

אמיר אוחנה:  אני סברתי שהשאילתה שלך חשובה, ולכן אישרתי אותה, כמו שאדוני יודע ורואה

אמיר אוחנה:  אני עוד לא יודע מה ישיב השר בשם השר בן גביר

אמיר אוחנה:  אבל אכן קיבלנו פנייה, ואדוני יודע שבעת הזו הכנסת לא מתנהלת כבימי שגרה, ולפי תקנון הכנסת, אפשרי לאפשר לשר אחר להשיב מטעמו

אמיר אוחנה:  אני מקווה שנקבל תשובה, ואם לא, תגיע תשובה בהמשך, אולי אפילו בכתב, אבל בוא נשמע מה התשובה ונתייחס בהתאם

נאור שירי: רק משפט אחרון: אפילו השר שעונה הוא שר שב-5 בנובמבר הושעה, אז אני מקבל מענה משר שהושעה

עמיחי אליהו: לא הושעה, לא הושעה – מישיבות ממשלה - - -     

נאור שירי: לא הושעית? אוקיי, בסדר

נאור שירי:  אני אשאל את השאלה, ואני מקווה לתשובות מקצועיות

עמיחי אליהו: נו, אז חבל לעשות סתם פרובוקציות

נאור שירי: לאחרונה חולקו עשרות אלפי נשקים לאזרחי ישראל במסגרות השונות

נאור שירי:       רצוני לשאול:     1

נאור שירי:  כמה נשקים חולקו?      2

נאור שירי:  מי זה שמחליט על חלוקת הנשקים ?     3

נאור שירי:  מה הקריטריונים לחלוקתם?     

עמיחי אליהו: אני עונה בשם השר לביטחון לאומי, השר בן גביר

עמיחי אליהו:  שאילתה 1061 – קיבלתי את השאילתה בנושא הנדון

עמיחי אליהו:  להלן תשובותיי: עם פתיחת מבצע חרבות ברזל ביום 7 באוקטובר 2023 עלתה ביתר שאת חשיבותן של כיתות הכוננות ביישובים בהגנה על תושבי היישוב

עמיחי אליהו:  פעילותן סייעה לצמצם את הפגיעה באוכלוסייה אזרחית, והייתה חלק מקו ההגנה הראשון מפני המחבלים בני העוולה שביקשו לפגוע באוכלוסייה אזרחית

עמיחי אליהו:  בעקבות כך - - -     מה לא מובן? יותר לאט?      

אמיר אוחנה: אדוני מקריא מהר ובשקט; בצורה קצת יותר ברורה

עמיחי אליהו: אוקיי

עמיחי אליהו:  בעקבות כך המשרד לביטחון לאומי, יחד עם משטרת ישראל, החליט להרחיב את פריסת כיתות הכוננות לאזורים נרחבים בארץ, ובהם המרחב הכפרי, המרחב העירוני וקווי התפר

עמיחי אליהו:  החלטה זו קיבלה משנה תוקף עם אישורו של ראש הממשלה לפריסה נרחבת של כיתות הכוננות בהתאמה לתפיסת ההפעלה הסדורה של משטרת ישראל

עמיחי אליהו:  כיתות הכוננות, הפועלות תחת אחריות מג"ב ותחת מחוזות משטרת ישראל, מורכבות מאזרחים מתנדבים, ומטרתן לתת מענה ראשוני ומהיר להגנה על היישובים במצבי חירום

עמיחי אליהו:  המתנדבים מצוידים בציוד לחימה ומיגון בהתאם לסטנדרטים שנקבעו על ידי אגף המבצעים במשטרת ישראל, ועוברים מערך הכשרות סדור לצורך מילוי תפקידם

עמיחי אליהו:      מודל החלוקה והקצאת ההצטיידות לכיתות הכוננות מבוסס על קריטריונים מקצועיים שהותוו על ידי משטרת ישראל, ונשען על סדרי עדיפויות מבצעיים שעוגנו בוועדות ייעודיות בנושא

עמיחי אליהו:  זאת ועוד, בהתאם להחלטת ממלא מקום מנכ"ל המשרד לביטחון לאומי, הוקמה ועדה מקצועית לקביעת סדר חלוקת כלי הירייה והציוד לכיתות הכוננות בראשות המשנה למנכ"ל במשרד לביטחון לאומי וסמפכ"ל משטרת ישראל, ונמצאים בה נציגים נוספים

עמיחי אליהו:  הוועדה מתכנסת באופן שוטף ובוחנת את המלצות משטרת ישראל לחלוקת כלי הנשק אל מול התיעדוף שנקבע במודל להקמת כיתות הכוננות ביישובים השונים ובהתייחס למספר כלי הנשק המצויים בידי המשרד לביטחון לאומי באותו הזמן

עמיחי אליהו:  כאמור, גורמי המשרד מחויבים לפעול בהתאם להחלטת הוועדה המקצועית

עמיחי אליהו:  המשרד מוודא את העברת כלי הנשק מהספק אל משטרת ישראל ומשם ליעדם בהתאם להחלטות הוועדה

עמיחי אליהו:       מספר הנשקים שחולקו לכיתות הכוננות מסווג ברמת שמור, ועל כן אין זה המקום למסור נתונים

עמיחי אליהו:  בברכה - - -     

אמיר אוחנה: ומה הקריטריונים? זה מופיע?     

עמיחי אליהו: לא

קריאה: זה לא - - -     

אמיר אוחנה: אני אומר כך, לפני שחבר הכנסת שירי יבקש בוודאי לשאול שאלת המשך: זה לא מענה

אמיר אוחנה:  אם יש במענה האמור דברים מסווגים, יש דרך לעשות זאת, אפשר לעשות זאת בצורה מסווגת שלא תפגע בסודות מדינה ובדברים שאנחנו חושבים שלא יועילו לביטחון המדינה

אמיר אוחנה:  יש דרך לעשות זאת, אבל אפשר וצריך היה לעשות זאת מראש, והיינו מתמודדים עם זה

עמיחי אליהו: אני אעביר את ההערה הזו הלאה

אמיר אוחנה: בבקשה, שאלת המשך

נאור שירי: אני מודה ליושב-ראש גם על התמיכה

נאור שירי:  אני רוצה רק להבהיר כי אני לא שאלתי את השאלה הזו בשאילתה דחופה

נאור שירי:  אני מודע לצרכים של הממשלה בניהול הלחימה הזו

נאור שירי:       אנחנו שאלנו – ולא רק אני; שאלו גם חברי כנסת נוספים בוועדות השונות

נאור שירי:  בוועדה לביטחון לאומי למשל בדיון שהיה ב-13 בנובמבר שאלתי את המשטרה את השאלות האלה, ונושא השמור והמידע שציינת הוא פשוט לא נכון, זה לא מדויק, כי שאלתי

נאור שירי:  אמרתי: אם בנושאים שאני שואל עליהם, אם בשאלות שאני שואל עכשיו, שהן שאלות לגיטימיות, יש איזו בעיה, צריך לסווג אותם – אני מוכן לצאת החוצה, ואני מוכן שגם יתייחסו לזה בוועדה החסויה, שאני לא חלק ממנה, רק שיהיה מענה

נאור שירי:       אז התשובה לך, מעבר לזה שלא ענית על שום דבר ששאלתי – באמת, כלום, ואני רשמתי את התשובה שלך, פשוט שום דבר ממה ששאלתי, ואני לא מאשים אותך, כי לא קיבלת תשובה

אמיר אוחנה: אגב, מה שאומר חבר הכנסת שירי בהחלט יכול להיות מענה

אמיר אוחנה:  אנחנו נאמר את הפרטים שנשאלו בוועדה הסגורה, למשל בוועדה לביטחון לאומי, ככל שיש אפשרות לסגור אותה, או בוועדה אחרת שעוסקת בנושא

נאור שירי: יש גם ועדה חסויה בוועדה לביטחון לאומי

אמיר אוחנה: או ועדה חסויה

אמיר אוחנה:  בבקשה

אמיר אוחנה:  זו תשובה אפשרית

טלי גוטליב: ועדת חוץ וביטחון - - -     

עמיחי אליהו: טוב, נאור, אני מקבל את מה שאתה אומר

עמיחי אליהו:  אני אעביר את הדברים הלאה

עמיחי אליהו:  אני מבין את ההיגיון למה לא לספר על מספר הנשקים שחולק - - -     

נאור שירי: אני רק רוצה לתאר, כי אני לא מצפה לתשובה – קודם כול נראה לי שהבנו את זה

נאור שירי:  נושא הסמכות של כיתת כוננות הוא הדבר הכי חשוב שיש

נאור שירי:  אנחנו מחלקים נשקים ארוכים, רובי סער, ואקדחים, לאנשים שמתנהלים במתאר אזרחי בלי שום סמכות

נאור שירי:  אף אחד לא יודע מה הסמכויות שלהם, לא הוציאו להם פקודה

טלי גוטליב: - - -     

נאור שירי: טלי, בבקשה, די, די, אי-אפשר

נאור שירי:  את גם לא יודעת על מה את מדברת, כמו שראינו אתמול, וגם כל שנייה את קוטעת אותי

נאור שירי:  די, בחייאת

טלי גוטליב: תחסוך ממני - - -     

נאור שירי: סבבה, אז תחסכי ממני את הקול שלך ואת ההערות שלך

נאור שירי:  את גם לא יודעת על מה את מדברת

נאור שירי:  תפסיקי עם החיילים – לא רק את עם החיילים – ותפסיקי להעיר לי

נאור שירי:  די

אמיר אוחנה: חברי הכנסת - -     

טלי גוטליב: זה לא מעניין - - -     

אמיר אוחנה: - - חברי הכנסת, זה לא ויכוח

טלי גוטליב: - - - הם היו אתמול בוועדה

אמיר אוחנה: לא להיכנס לוויכוח

עמיחי אליהו: נאור, כמו שאתה מבין, אני לא - - -     

נאור שירי: נושא הסמכויות וגורמי המקצוע שיושבים פה – עזוב, לא נקבל את התשובה, נכון? הסמכויות של כיתת כוננות ולהבהיר לאנשים שהם לא יכולים כהוא זה לעצור אנשים; להעביר להם דף ופקודה מסודרת לגבי הסמכות של חייל שמגויס או מתנדב במשטרה, שאין להם סמכות

נאור שירי:  הם לא יודעים מה הסמכות שלהם, והם פועלים בחוסר סמכות בהמון המון מקרים

נאור שירי:  ושיהיה גם גוף שאפשר יהיה להתלונן דרכו, שאם מישהו עוצר עכשיו בן אדם ואומר לו: תביא לי תעודת זהות, אתה מעוכב – צריך להגיד לו: למה יש לך יכולת בכלל לעצור אותו, ומה הסמכות האזרחית שלך לעצור אותו

נאור שירי:  זה אלף-בית כשאתה מפעיל כוח, בטח ובטח כשאתה נותן לו רובה סער ואקדח

נאור שירי:  זה אלף-בית, ואנחנו לא מקבלים על זה מענה, לא מהיום

נאור שירי:  אף אחד לא אומר לא לחלק נשקים, אף אחד לא אומר שלא צריך להגביר את הביטחון האישי

נאור שירי:  כל הביטחון האישי לא שמור לצד אחד במערכת הפוליטית, אבל יש צורך לסדר את זה

עמיחי אליהו: לא, לא, אין פה ימין ושמאל, אני לא חושב שבכיתות כוננות יש ימין ושמאל, ואני חושב שהשאלות שלך הן שאלות נכונות

עמיחי אליהו:  בוודאי שצריך להגדיר את הסמכות בהפעלת הכוח

עמיחי אליהו:  אני לא בטוח שאין לזה מענה, מכיוון שאני לא מכיר את הסמכויות, אבל אני אעביר את זה - - -      

נאור שירי: אני חבר בוועדה

נאור שירי:  אני אומר לכם, גם יו"ר הוועדה, יו"ר הוועדה לביטחון לאומי, לא מקבל על זה תשובות, לכן שאלתי את השאילתה

נאור שירי:  אני אומר לכם, הוא לא מקבל

נאור שירי:  הוא פה? הוא לא פה

נאור שירי:  תשאלו אותו

נאור שירי:  אני לא רוצה סתם להביא לפה את השרים, אנחנו רק רוצים לקבל תשובות, זה אלף-בית

אמיר אוחנה: אין ספק שהעיסוק בנושא הזה הוא חשוב, חשוב מאוד, והשאילתה במקומה

אמיר אוחנה:       יש שאלה נוספת, לחבר הכנסת מושיאשוילי, לפני שהשר ירד מהדוכן

סימון מושיאשוילי: תודה, אדוני היושב בראש

סימון מושיאשוילי:  מכובדי השר, האמת היא שאני מעט מאוכזב מזה שהשר לביטחון לאומי לא הגיע

עמיחי אליהו: בגלגול הבא אני אנסה להיות השר לביטחון לאומי

סימון מושיאשוילי: ואני מקווה שבגלגול הבא תהיה תשובה עניינית, זה חשוב יותר מהגעת השר

עמיחי אליהו: בעזרת השם תהיה

עמיחי אליהו:  כמו שאמרנו, הייתה פה איזושהי תקלה, ובשבוע הבא - - -   

סימון מושיאשוילי: אני רק אחדד: אני יותר מאשמח לקבל תשובה עניינית במועד הזה, שבוע הבא; תשובה באמת עניינית

סימון מושיאשוילי:  מדובר ברמה העקרונית, מדוע, בצעד שנראה אכזרי אפילו, השב"ס שלל חופשות מאסירים בתחילת הלחימה; בתקופה האחרונה הוא צמצם את זה

סימון מושיאשוילי:  הרי מדובר באנשים שמשלמים את חובם לחברה, אנשים שמעדו

סימון מושיאשוילי:  לא מדובר ברוצחים שפלים

סימון מושיאשוילי:  מגיע להם לכל הפחות הדבר היסודי הזה, העיקרון היסודי הזה, לצאת לחופשות, ומעבר לזה, ביקורים אפילו – גם ביקורים בהתחלה שללו להם, ואישרו ביקורים רק בזום

סימון מושיאשוילי:  יותר מזה, אנחנו מענישים גם את בני משפחתם, את האישה ואת הילדים, שצריכים אותם בימים האלה

עמיחי אליהו: זאת שאלה חשובה, ואני גם אדבר עם השר לביטחון לאומי

עמיחי אליהו:  אני חושב שצריך פה מענה

עמיחי אליהו:  השאלה במקום

אמיר אוחנה: אני אישרתי להעביר לשבוע הבא את השאילתה הזו, ואנחנו נשמע אותה בשבוע הבא עם מענה ועם פירוט

סימון מושיאשוילי: תודה, אדוני

סימון מושיאשוילי:  תודה

עמיחי אליהו: תודה לך

אמיר אוחנה: תודה לך, השר

אמיר אוחנה: אני מבין שכעת אנחנו יוצאים להפסקה – הודעה ליושב-ראש ועדת הכנסת, בבקשה

אמיר אוחנה:  לאחר מכן נצא להפסקה לצורך החקיקה

אמיר אוחנה:  בבקשה, אדוני

): תודה רבה, אדוני היושב-ראש, אדוני השר

):  בהחלט קשה גם לשר המחליף לעמוד פה – הוא לא יכול, הוא פשוט לא יודע, והשאילתות מרוקנות

):       אבקש להודיע על הוספת חברת הכנסת צגה מלקו כממלאת מקום קבועה בוועדת הבריאות מטעם סיעת הליכוד

אמיר אוחנה: תודה רבה, רבותיי

אמיר אוחנה:       אנחנו יוצאים להפסקה

אמיר אוחנה:  לאחר ההפסקה תתחדש פעילות הכנסת, ואנחנו נודיע –רבע שעה לפני? חצי שעה לפני הכינוס של המליאה נודיע על כך מראש

אמיר אוחנה:  תודה רבה לכולם

בשעה 11: << נושא >> מסמכים שהונחו על שולחן הכנסת << נושא >>      

ארז מלול: אני מחדש את הישיבה

ארז מלול:       הודעה למזכיר הכנסת

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הארכת תקופות ודחיית מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד–2023, שהחזירה ועדת החוקה, חוק ומשפט

ראדה חסייסי:  תודה

ראדה חסייסי: [מס' מ/1673; דברי הכנסת, חוב' ד', ישיבה 113; נספחות

ראדה חסייסי: ] 

ארז מלול: הנושא הבא על סדר-היום – הצעת חוק הארכת תקופות ודחיית מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד–2023, לקריאה שנייה ושלישית

ארז מלול:  אני מזמין את יושב-ראש ועדת חוקה

קריאה: אתה חבר ועדת חוקה?      

ארז מלול: כן, אני חבר ועדת חוקה

ארז מלול:  איפה היושב-ראש? בדרך כלל הוא מדייק

ארז מלול:  עודד, אתה חבר ועדת חוקה? לא

ארז מלול:  נמתין לו, ליושב-ראש ועדת חוקה

ארז מלול:  השר פרוש, אולי תגיד שיר המעלות להצלחת העסקה?     

מאיר פרוש: אתה היושב-ראש, אתה יכול לעשות מה שאתה רוצה

ארז מלול: אתה השר

ארז מלול:  במקום מבוגרים - - -      

מאיר פרוש: אתה יכול להזמין אותי להגיד תהילים

ארז מלול: כן? בוא, אני מזמין אותך

מאיר פרוש: אני לא חושב שזה מכובד

ארז מלול: 	 	אני מזמין את יושב-ראש ועדת החוקה, חוק ומשפט – שאיחר – חבר הכנסת שמחה רוטמן, להציג את הצעת החוק

חוק ומשפט): באתי ברגע שקראו לי

חוק ומשפט):       אדוני היושב-ראש, כנסת נכבדה, חבריי חברי הכנסת, בשם ועדת החוקה, חוק ומשפט, שהכינה את ההצעה, אני מתכבד להביא בפניכם את הצעת חוק הארכת תקופות ודחיית מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד–2023

חוק ומשפט):  זוהי הצעת חוק מטעם הממשלה שמטרתה לדחות תקופות ומועדים הקבועים באופן קשיח בחקיקה ראשית או משנית ולערוך התאמות נוספות בהסדרים שונים, כדי לאפשר את המשך התפקוד של הרשויות הציבוריות ושל הציבור הרחב באופן המותאם למציאות שנכפתה עלינו נוכח מצב החירום הנוכחי

חוק ומשפט):  בהתאם להחלטת הוועדה והכנסת פוצלו מההצעה סעיפים שעסקו בתחום התכנון והבנייה ובתחום אומנה לילדים, הועברו לוועדות הרלוונטיות, והכנסת כבר הצביעה בעדם ואישרה אותם

חוק ומשפט):       אין ספק שמדובר בהצעת חוק חריגה, שכוללת שינויים משמעותיים מההסדרים הרגילים בתחומי משפט שונים ומגוונים, והכול על רקע הנסיבות הקיצוניות שאנו נמצאים בהן, ובכללן גיוס מילואים נרחב, אנשים רבים שפונו מבתיהם – מה שמקשה על קיום שגרת חיים רגילה במגזר הפרטי והציבורי כאחד

חוק ומשפט):       ראשית, מוצע לדחות את המועד שבו נדרשות רשויות ציבוריות לתת החלטות מינהליות, ככל שמדובר בהחלטות שקבוע בחיקוק שחייבים לתת אותן עד ליום מסוים או תוך תקופה מסוימת

חוק ומשפט):  בשונה מההסדר שהוצע בתחילה בהצעת החוק – וכאן אני באמת רוצה להודות גם לחברי הוועדה, גם לייעוץ המשפטי לוועדה, שבזכות העבודה המאומצת והחזית האחידה שהוצגה מול עמדת הממשלה בנושא זה השתנתה הצעת החוק בצורה משמעותית ונערכה הבחנה בין החלטות עבר שכבר היו אמורות להינתן עד למועד חקיקת החוק לבין החלטות שיינתנו בעתיד

חוק ומשפט):       לגבי מועדי עבר, מיום 7 באוקטובר 2023 ועד היום, 22 בנובמבר 2023, לרשויות תינתן דחייה גורפת של חודשיים על כל ההחלטות המינהליות שהיו צריכות להתקבל בתקופה הזאת, למעט רשימה של רשויות והחלטות שנמצאות בתוספת הראשונה לחוק

חוק ומשפט):  הדבר הזה מביא בצידו גם דחייה גורפת של חודשיים להחלטות שהגיע הזמן והמועד של האזרחים

חוק ומשפט):  לכן, מתוך תפיסה והבנה שאנחנו נמצאים בסוג של כלים שלובים, מה שקרה מ-7 באוקטובר ועד היום מקבל דחייה של חודשיים לטובת התארגנות כל המערכות

חוק ומשפט):  זה לגבי העבר

חוק ומשפט):       לגבי החלטות שהרשות צריכה לקבל בעתיד, ממחר ועד 7 בינואר 2024, נקבע – וזו שוב עבודה של הוועדה – שלא תינתן דחייה גורפת אלא מודל opt-in: רק רשות מינהלית שתרצה לדחות את המועד למתן החלטות באותה תקופה תכניס באופן יזום, או תיכנס באופן יזום על ידי החלטת השר, לתוך התוספת השנייה, ואז יחולו עליה הארכות

חוק ומשפט):  יש כמובן כמה רשויות שמופיעות בתוספת השנייה שכבר הכנסנו בהליך החקיקה, אבל המספר בוודאי מצומצם בהרבה מההיקף האין-סופי שהיה במודל הראשוני של הצעת החוק

חוק ומשפט):  השר הרלוונטי יוכל לעשות כך בצו, תוך מסירת הודעה לוועדת החוקה ופרסום לציבור

חוק ומשפט):  כמובן שמצופה ממנו לעשות זאת רק לאחר איזון בין הקשיים המינהליים הנובעים מהמצב הביטחוני המיוחד, בשים לב לזכויות ולאינטרסים של הציבור שבו הדחייה עשויה לפגוע

חוק ומשפט):       שנית, הצעת החוק דוחה את המועדים הקבועים בחיקוק לפנייה של אדם אל הרשויות

חוק ומשפט):  למשל, אם אדם נדרש להגיש השגה, למסור לרשות דיווח עד למועד מסוים, מתוך רצון להקל על האזרחים בימים מורכבים אלו, מוצע כלל אחיד שיחול עד ליום 7 בינואר 2024

חוק ומשפט):  זאת אומרת, גם על התקופה שמ-7 באוקטובר עד היום וגם על התקופה מהיום עד 7 בינואר, לאזרחים יש באופן גורף חודשיים של ארכה, למעט בנושאים מסוימים שנמצאים בתוספת השלישית לחוק, שהוחרגו באופן מיוחד מתחולת החוק

חוק ומשפט):       את התקופה הקובעת ניתן להאריך בתקופות שיבואו בעתיד

חוק ומשפט):  ההארכה נעשית בצו של ראש הממשלה, באישור הממשלה והוועדה, ועדת החוקה, ורק בהתקיים נסיבות מיוחדות שיצדיקו זאת עקב המצב הביטחוני

חוק ומשפט):  מלבד התקופה שבה חל החוק, ניתן יהיה להאריך פעם נוספת או פעמים נוספות, אבל בסך הכול עד חודשיים נוספים, את הדחייה עצמה, זאת אומרת, שתהיה דחייה מקסימלית של ארבעה חודשים

חוק ומשפט):       השילוב בין המורכבות של הצעת החוק לחשיבותה לכלל הציבור הוביל את הוועדה להוסיף בהצעה הסדר מובנה של חובת פרסום לציבור – שהרשות תפרסם באופן בהיר ונגיש ככל האפשר את עיקרי ההשלכות של החוק על הנושאים שהיא אחראית להם, כדי שהציבור ידע מה נדחה, מה לא נדחה, מה נמצא בתוספות וכיצד לכלכל את צעדיו אל מול הרשות

חוק ומשפט):      תיקון שלישי עוסק בחוק חופש המידע

חוק ומשפט):  בנוגע לחוק חופש המידע הוחל הסדר מצומצם בהרבה

חוק ומשפט):  הוא רק חל על התקופה של החודש מ-7 באוקטובר ועד 6 בנובמבר, אפילו לא עד היום, והוא אומר שהתקופה הזאת לא באה במניין

חוק ומשפט):  כלומר, רשות שלא התייחסה לבקשת חופש מידע כי הממונה או צוותו יצא למילואים ולא היה לו זמן להיערך בחודש הראשון, אז החודש הזה לא בא במניין מבחינת המועדים הקבועים בחוק חופש המידע, אבל אין הארכות נוספות

חוק ומשפט):  זה לא משפיע מכאן ולהבא, ולכן ההסדר הזה לחוק חופש המידע ניתן בצורה מדודה ומתאימה ונתפר באופן פרטני

חוק ומשפט):      התיקון הרביעי מציע להאריך בארבעה חודשים את תקופת הכהונה של בעלי תפקידים בשירות הציבורי ובגופים ציבוריים, ובהם – לדעתי את השירות הציבורי הורדנו, זה רק גופים ציבוריים או חברות ממשלתיות – דירקטורים, יושבי-ראש דירקטוריון שמונו לפי חוק החברות הממשלתיות, חברים בבתי דין מינהליים, חברי מועצה או הנהלה אחרת של תאגידים שהוקמו בחוק ועוד

חוק ומשפט):  ההצעה המקורית עסקה גם בבעלי תפקידים בשירות הציבורי, אבל לאחר בדיקה על איזו קבוצה זה חל – השירות הציבורי, שירות המדינה, במובן של שירות המדינה – החוק לא חל לגביהם כי אין צורך

חוק ומשפט):  מה שבהחלטות ממשלה יתקיים בהחלטות ממשלה, ואלו שבחיקוק – נבדק מול המשרדים הרלוונטיים ולא היה בכך צורך

חוק ומשפט):      מדובר בארכה של ארבעה חודשים לכל הגופים שהוזכרו

חוק ומשפט):  התיקון נועד לצמצם את הפגיעה בניהול השוטף של אותם תאגידים וגופים ולאפשר לדחות את הצורך במינויים בעת הזו, מתוך תפיסה שבאה ואומרת: אל תמהרו למנות כאשר חלק גדול מהממונים האפשריים נמצאים כרגע במילואים או לא יכולים להשתתף בכל מקרה

ארז מלול: גם המועמדים

חוק ומשפט): המועמדים האפשריים – דווקא כדי לשפר את שוויון ההזדמנויות עבור משרתי המילואים ואנשים שעקב מצב הלוחמה לא יכולים להתמודד

חוק ומשפט):      הוספנו בוועדה הסדר גם לגבי דירקטורים מסוימים שממונים בידי הרשות המקומית לתאגידים עירוניים, לתאגידי מים וביוב

חוק ומשפט):  אבל בנוגע אליהם ההסדר הוא עד שלושה חודשים לאחר הבחירות המקומיות, גם כדי לא לייצר מציאות שרשות מקומית שכהונתה כבר פקעה בעצם ורק הוארכה באופן מלאכותי בגלל מצב החירום, תמנה לתקופות זמן ארוכות דירקטורים בתאגידים עירוניים

חוק ומשפט):      תיקון חמישי עוסק בהארכת מועדים לתאגידים מסוגים שונים בסקטור הפרטי, חברות פרטיות

חוק ומשפט):  מוצע שהמועד האחרון האפשרי לכינוס אספה שנתית יידחה אוטומטית בארבעה חודשים

חוק ומשפט):  לגבי חברות ציבוריות, מוצע להן להחליט על דחיית המועד האחרון לכינוס אספה שנתית, מה שיוביל למעשה גם להארכת כהונת הדירקטורים

חוק ומשפט):  מוצע לאפשר הארכה של ארבעה חודשים לכהונת דירקטורים חיצוניים ובלתי תלויים וגם להאריך בתקופה דומה הסדרים מיוחדים שאמורים לפקוע, כמו עסקאות עם בעלי עניין וכדומה

חוק ומשפט):  הסדרים דומים יוחלו בהתאמה על שותפויות מוגבלות וציבוריות

חוק ומשפט):       באגודות השיתופיות – והנושא הזה זכה לתשומת לב ממוקדת מהוועדה, כי בין האגודות השיתופיות יש גם אגודות שיתופיות שנפגעו בצורה אנושה במתקפה המחרידה של 7 באוקטובר – מוקד מרכזי הוא הבחירות לוועד האגודה ולרשויות אחרות שלה

חוק ומשפט):  גם פה שינתה הוועדה את ההסדר שהוצע, שקבע דחייה גורפת, והפך להסדר שבו נדחות הבחירות לרשויות האגודה בארבעה חודשים, אולם הוועד או הרשות הרלוונטית יכולים, לפי בחירתם, לחרוג מהכלל הזה ולבקש בכל זאת לקיים את הבחירות; לא לבקש אלא לקבוע לגבי קיום הבחירות

חוק ומשפט):  רשם האגודות השיתופיות יוכל להתערב בנושא זה רק אם הוא השתכנע שאי-דחייה או הוויתור על תקופת הדחייה פוגע בסדרי הבחירות פגיעה של ממש או בזכות לבחור ולהיבחר לאגודות

חוק ומשפט):  אנחנו נתנו את הגמישות הזאת גם כדי שרשויות ואגודות שיתופיות אחרות – למשל, יש משרתי מילואים רבים לא יכולים להתמודד בבחירות; הבאנו את הדוגמה של יישובים מפונים, חברים שנפגעו במלחמה, פצועים וחטופים וכדומה

חוק ומשפט):       תיקון שישי שמוצע בהצעת החוק קבע הסדר ייחודי של סדרי דין בבתי דין מינהליים אשר מאריך באופן גורף את המועדים להגשת עררים, תקופות או מועדים אחרים שקבע בית הדין, כך שכל מועד שנקבע עד ליום 7 בינואר 2023 יקבל דחייה של חודשיים אלא אם כן יקבע בית הדין אחרת

חוק ומשפט):  כל הדיונים שנקבעו לתקופה שממחר עד 7 בינואר 2023 יידחו

חוק ומשפט):  בכל מקרה, לבית הדין הרלוונטי יש תמיד סמכות לקבוע אחרת במקרה פרטני

חוק ומשפט):      תיקון שביעי מאפשר הקלה בדרישות מינימום של מספר חברי הרכב לשם קבלת החלטות דחופות וחיוניות בחברות ממשלתיות ובתאגידים סטטוטוריים, מה שמכונה "דרישת קוורום"; מאחר שלנוכח המצב יש לנו בעיות במינוי של בעלי תפקידים – לאפשר להם לקבל החלטות חיוניות גם בהיעדר קוורום

חוק ומשפט):  כדי לוודא שלא נעשה שימוש לרעה בדברים האלה, נוספה בעבודת הוועדה חובת שקיפות

חוק ומשפט):  כל החלטה שתתקבל מכוח סעיף זה בחברות ממשלתיות תדווח לרשות החברות הממשלתיות ותתפרסם באתר של הרשות ושל החברה

חוק ומשפט):  כאשר מדובר על תאגידים סטטוטוריים, תימסר הודעה לשר הממונה, תפורסם באתר של המשרד הרלוונטי ויימסר דיווח לוועדת החוקה

חוק ומשפט):      להצעה לא הוגשו הסתייגויות אך הוגשו בקשות רשות דיבור

חוק ומשפט):  אני מבקש מחברי הכנסת לאשר את ההצעה בקריאה השנייה והשלישית בנוסח המוצע על ידי הוועדה

חוק ומשפט):  אני לא יודע כמה ינצלו את זכויות הדיבור שלהם, אבל ככל שינצלו את זכויות הדיבור, בכל מקרה, כדי לחסוך את ההגעה אחר כך ולסכם, אני אגיד כבר עכשיו תודה רבה ממש על העבודה המסורה מאוד של כל חברי הוועדה, שגילו מעורבות גם כאשר הדיונים התקיימו רק בנוכחותי, היו מעורבים וצפו ועדכנו והגיעו להשגיח על סוגיות ספציפיות

אחמד טיבי: גם לא חברי ועדה שהגיעו

חוק ומשפט): וגם לא חברי ועדה שהגיעו והשגיחו על נושאים חשובים, נכון

חוק ומשפט):  ובכלל – לכל חברי הכנסת שהבינו את החשיבות שבהצעת החוק הזאת ואת החשיבות שבהעברתה בהסכמה וסייעו ככל הניתן גם באמצעים הפרוצדורליים וגם בהערות ובשינויים שהוכנסו

חוק ומשפט):      זה לא היה פשוט, זה נטל, עומס גדול מאוד גם – בעיקר אפילו – על הצוות המשפטי של הוועדה, שנאלץ לעשות זאת בלוחות זמנים מאוד קצרים

חוק ומשפט):  גור נמצא - - -     

ארז מלול: תודה רבה

חוק ומשפט): לכל הצוות – אני יודע שעבד על חלקים שונים של ההצעה המאוד-מאוד מורכבת וגדולה הזאת

חוק ומשפט):  תודה רבה לכולם, ואני מבקש את אישורכם

ארז מלול: באמת יישר כוח ליושב-ראש ועדת חוקה שמחה רוטמן

ארז מלול:  כפי שנאמר, להצעת החוק לא הוגשו הסתייגויות אך הוגשו בקשות לרשות דיבור של סיעות העבודה וחד"ש-תע"ל

ארז מלול:  חברת הכנסת מרב מיכאלי – אינה נוכחת; חברת הכנסת נעמה לזימי – אינה נוכחת; חבר הכנסת גלעד קריב – אינו נוכח; חברת הכנסת אפרת רייטן מרום – אינה נוכחת; חבר הכנסת איימן עודה – מוותר

ארז מלול:  חבר הכנסת אחמד טיבי, בבקשה

אחמד טיבי: מכובדי היושב-ראש, חברי הכנסת, אין ספק שהמשפחות מחכות בקוצר רוח לשובם של היקירים שלהן

אחמד טיבי:  במשך התקופה הזאת נפגשנו עם המשפחות

אחמד טיבי:  כבר בהתחלה אמרנו – זה גם מה שאמרה סיעתי – שילדים, מקומם בבית עם המשפחה, וצריך ללכת על מה שמוצע כהסכם חילופין

אחמד טיבי:      בהתחלה הדברים לא נפלו על אוזן קשבת, ועכשיו זה מתקיים

אחמד טיבי:  עדיף מאוחר מאשר בכלל לא

אחמד טיבי:  אני נדהם מאנשים שמצביעים ומדברים נגד ההסכם הזה ונגד ההחלטה שהועברה בממשלה

אחמד טיבי:  אחד מהשרים אמר: צריך להשאיר את הילדים כדי לזכות באהדה בין-לאומית

אחמד טיבי:  זה נורא

אחמד טיבי:  חברת הכנסת לימור סון הר מלך ומפלגתה מתנגדות לשחרור ילדים יהודים שנמצאים בידי החמאס בעזה, אבל היא תומכת בשחרור של עמירם בן אוליאל, ששרף ילדים

אחמד טיבי:  בלתי נתפס, אבל חשוב שהדבר הזה קורה

אחמד טיבי:      דעתנו, שלא התקבלה עד כה, היא שדי למלחמה, די לסבל, די להרג

אחמד טיבי:  דעתנו על הזוועות שהיו ב-7 באוקטובר כבר הייתה ברורה, והיא הוקעה מוחלטת

אחמד טיבי:  אני כאן גם כדי לדבר על העובדה שכל אדם שנהרג – אם הוא ילד, אישה, עיתונאי; עשרות עיתונאים נהרגו, וגם צלם ynet נרצח כאן בארץ – זה נורא, ולכן צריך לעשות הכול כדי לשים לזה קץ

אחמד טיבי:  5,000 ילדים זה 5,000 יותר מדי

אחמד טיבי:  40 ילדים חטופים זה 40 יותר מדי

אחמד טיבי:  גם ילדים שנהרגו, נרצחו, יחד עם נשים וגברים

אחמד טיבי:      באווירה הזאת קל לאנשים להתלהם

אחמד טיבי:  למשל, שמעתי לפני יומיים את שר הספורט מדבר על הצורך לשלול אזרחות מהשחקן עטאא ג'אבר, ששיחק במשחק פיפ"א בין-לאומי רשמי, שבו פיפ"א הודיעה שתהיה דקת דומייה לזכר אלפי ילדים שנהרגו

אחמד טיבי:  אני חושב שחלק מפה גם מוכנים להביע צער או עצב על אלפי ילדים שנהרגים

אחמד טיבי:  יש כאלה שלא

אחמד טיבי:  אבל לדרוש לשלול אזרחות על דבר כזה כאשר לא דרשו לשלול אזרחות מעמירם בן אוליאל, ששרף ילדים פלסטינים, או מיגאל עמיר, שרצח ראש ממשלה – אלה דברים שצריך לשים בפרופורציות, אדוני היושב-ראש

אחמד טיבי:  גם המעצר של מאיר ברוכין, שהשתחרר בסוף למרות שהשחירו את פניו ועשו לו שיימינג

אחמד טיבי:  בתקופות כאלה, במלחמות, יש תמיד מקרתיזם ששוטף את כולם, ובסוף נרפאים ממנו אט-אט, אבל לא תמיד נרפאים, כי זאת מחלה מידבקת

אחמד טיבי:       אני מקווה שרבים יצטרפו לתביעה שלנו באמירה "די למלחמה", כי היא אמירה נכונה

אחמד טיבי:  תודה רבה

ארז מלול: תודה רבה

ארז מלול:  חבר הכנסת יוסף עטאונה – אינו נוכח

ארז מלול:       חברי הכנסת, נעבור להצבעה בקריאה שנייה

ארז מלול:  הצעת חוק הארכת תקופות ודחיית מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד–2023, כנוסח הוועדה

ארז מלול:  ההצבעה תהיה אלקטרונית

ארז מלול:  הצבעה

ארז מלול: בעד סעיפים 1–25 – 5  

ארז מלול: נמנעים – אין 

ארז מלול: חמישה בעד, אין מתנגדים

ארז מלול:  אני קובע כי הצעת החוק אושרה בקריאה שנייה

ארז מלול:       כעת נעבור, חברי הכנסת, להצבעה בקריאה שלישית על הארכת תקופות מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד–2023

ארז מלול:  הצבעה

ארז מלול: בעד החוק – 6 

ארז מלול: נמנעים – אין  

ארז מלול: בעד – שישה, אין מתנגדים

ארז מלול:  אני קובע כי הצעת חוק הארכת תקופות ודחיית מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד–2023, נתקבלה בקריאה שנייה ושלישית, ותיכנס לספר החוקים

ארז מלול:       חברי הכנסת, תם סדר-היום

ארז מלול:  הישיבה הבאה תתקיים ביום שני י"ד בכסלו התשפ"ד, 27 בנובמבר 2023, בשעה 16:00

ארז מלול:  ישיבה זו נעולה